Lusi

An lusi, kayumamis o prepusyo iyan an sarong nalulusing duwang-patong na tiklop nin kublit asin mukosang lamad (membranong mukosa) na nagtatakop sa payo-payo o putoy, asin kan urinary meatus. Nakatakod an prespusyo sa payo-payo huli sa elastikong band nin tisyu, midbid bilang frenulum. An panluwas na kublit kan prespusyo nagsasabat sa panlaog na preputial mucosa sa area kan mucocutaneous junction. An prespusyo nahihiro, nauunat asin pigmamantenir an payo-payo sa maalumahad na kapalibotan. Apwera sa mga tawo, an kaagid na estruktura na midbid bilang penile sheath naglalataw sa panlalaking organong sekswal sa gabos na primates asin an mahiwas na mayorya kan mga mamalya.

Toltolan